Dala_FM news - March 25, 2021 -  7pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
7PM DALA FM NEWS 25TH MARCH 2021
HEADLINE
· JI 26 OTHO KALUWORE GI TUO MAR CORONA ESECHE 24 MOKADHO.
· JOHIGNI 58 KADHI NYIME IDHI MI CHANJO MAR CORONA.
· JO CLASS 12 CHAKO AYANGA PENJ KINY
· RIWRUOK SIASA MAR ONE KENYA ALLIANCE CHANO ROMO GI JOKENYA.
· NG’AT ACHIEL OTHO EMASIRA MAR APAYA EBOMA MA KENDU BAY.
· ASKECHE MAG BOMA MA KISUMU MANE ONE KAYUAYO MIYO MAJA OHALA E APAYA GI NYAMBUKO ONDHI.
· IKRUOK OSERUMO MOTELO NE IKO MAR JATEND PINY TZ JOHN POMBE MAGUFULI KINY.
NATIONAL
COVID 
JI 26 OTHO KALUWORE GI TUO MAR CORONA ESECHE 24 MOKADHO.
JI 1,463 OYUD GI CORONA ETHUOLONO EPIM MA OTIM NE JI 8,976.
ESECHE OGOGO, MIGAWO MAR THIETH OGOLO CHIK MONDO JOGO MAJO HIGNI 58 KADHI NYIME MONDO OMI CHANJO MAR CORONA.
EOTE NE UTEFWAMBO JAKOM DUOL MA OCHUNG’ ENENO NI OGANDA OYUDO CHANJO LAKTAR WILLIS AKHWALE OLERO NI JOGO MAJO HIGNI 58 NGIMAGI NG’AU NE GAMO CORONA KA GIN ATAMALO 60 MAG JOGO MA OSEYUD GI CORONA EPACHOKA.
MIGAWO MAR THIETH BENDE OGOLO KUAYO NE JOSIASA, JODOLO KOD JOGO MAOTELO NE OGANDA MONDO ODHI ECHANJO MAR CORONA KAKA YOR JIWO JOPINY KOD JOGO MANIE OPARA MAMBELE EKEDO GI CORONA MONDO OCHOP OYUD CHANJO MAKAMANO.
TIELO MOKUONGO MAR CHANJO MAR CORONA NE OSIDH TARIK 8 DWENI KA OGETO JI MILLION 1.25 MANIE OPARA MAMBELE MAR KEDP GI CORONA.
KCSE 
JOPUONJRE MAG CLASS 12 OTIMO IKRUOK MOGIK KATA REHASALS KAWUONO MOTELO NE CHAKO AYANGA PENJ MADUONG’ MAR KCSE KINY.
MOKO KUOM JOPUONJ MADONGO OLERO NI IKRUOK MAKARE OSEKET NE PENJ MAKAMANO.
JOPUONJRE KINY CHAKO GI ENGLISH PAPER 1.
CHIKE MAG KEDO GI TUO MAR CORONA KINY NE LUU EKINDE TIMO PENJ.
JATEND MIGAWO MAR SOMO NGIRE GEORGE MAGOHA KINY NE TEL EYAWO CONTAINERS MAG OTESE PENJ MOTELO NE CHAKO AYANGA PENJ MAKAMANO MAR CLASS 12.
ODM 
DUOND BUCH ODM OLERO NI GICHANO LOSO RIWRUOK MAKENDE MAR SIASA MADUONG’ GI JOSIASA MAMOKO BANG’ OMBULU MAR PARO KATA REFERENDUM.
JAGORO MAR DUOND BURANO EDWIN SIFUNA OLERO NI RIWRUOK SIASA MAGICHANO LOSO BIRO KELO KANYAKLA ROWERE KOD JOGO MAN KOD PARO MABER MAR TAYO KENYA.
RIWRUOGNO IDHI LOS SANI MARIWRUOK MAR ONE KENYA ALLIANCE YANDE OLOS GI JODITO MAG ANC, KANU, WIPER KOD FORD KENYA.
ONE KENYA ALLIANCE
 JOTELO ERIWRUOK MAR ONE KENYA ALLIANCE JOCHAKO CHENRO MAKENDE MAR PUONJO JOKENYA BER MAR MAKRUOK EKINDGI.
RIWRUOGNO MA OKELO KANYKLA DUOND BURA MAR KANU, WIPER , FORD KENYA KOD ANC KATA KAMANO OWACHO NI ROMOGO GIBIRO TIMO BANG’ KA LANDRUOK MAR TUO MAR CORONA OSEBIRO ODOK PINY PACHOKA.
GIWACHO NI GIRIWO LWEDO WACH LOKRUOK MAR CHIKE KOKALO EBBI LER MOCHIW KOD SENETOR MA BUNGOMA MOSES WETANGULA.
JAKOM DUOND BURA MAR KANU GEDION MOI OWACHO NI DWACHGI MADUONG’ EN MANYO YORE MAG TIEKO SIASA`MAG DHOUDI WECHE MANE OSIR LWEDO KOD JATEND DUON BURAMAR ANC MUSALAI MUDAVADI.
OGAI MAR ANC MIGOSI MUSALIA MUDAVADI OKWEDO KIT KAKA NE OGOL OKO SENATOR MA KAKAMEGA CLEOPHAS MALALA ELEMO MAR JALUP OGAI MAR SENATORS MANOK KAGILERO NI ODM OCHAYO DUOND BUCHE MANE OLOSO NASA.
REFUGEES 
JOGO MANE ODAR EPINJEGI KATA REFUGEES MA ODAK EKEMBE MA DAADAB KOD KAKUMA OKUAYO PINY OWACHO OLOK PARO MANTIERE MAR LORO KEMBE 2GO.
REFUGEES MAKAMAGO OLERO NI PARO MAR DUOKOGI EPINJEGI BIRO DUOKOGI EDHIER MAKENDE KOD LWASI MAR MONJ AHINYA EPINY SOMALIA.
JOTELO EGWENGE MAG NYANDWAT MAR KENYA OLERO NI PINY OWACHO ONEGO OBED PINY ONG’I YO MAKARE MAR KONYO JOGO MAOK RIEMBOGI.
JOTELO MOPOGORE BENDE OSIRO PARO MAKAMANO. SENATOR MA BUNGOMA MOSES WETANGULA OLERO NI REFUGEES GIN JOK MA ORINGO ACHIEDH NADE EPINJEGI KENDO DUOKOGI CHALO ONDAMO MAR DUOKOGI E MIDHIERO MANE GISEWUOKE.
KOMO NYUOL
ATAMALO 60 MAG JOKENYA KOMO NYUOL.
MAE EN KALUWORE GI NONRO MA OTIM GI MIGAWO MAR PERFORMANCE MONITORING FOR ACTION E COUNTIES 11.
NONRONO BENDE OYUDO NI KWAN IYE MA OK OCHAN EPACHOKA ODOK CHIEN NYAKA ATAMALO 38 KAIPIMO GI ATAMALO 42 EHIGA 2014.
APISA MA OCHUNG ETAYO NONRO EMIGAWONO NGIRE PETER GICHANGI OLERONI NI THOTH MINE KOMO NYUOL KA OKADHO EGIGO MA ISOYO EI DENDGI KATA IMPLANTS.


MASIRA KENDU 
NG’AT ACHIEL OYANG NI OTHO TO JI 4 ORING GODO EOD THIETH BANG’ TRAILER BAYO YOO KA ORIDORE E APAYA MA GENDIA KOCHOMO BOMA MA KENDU BAY MIDHIAMBO MAKAWUONO.
TRAILER MAKAMANO NE OMUOMORE KUOM JOWUOTH KOD JOGO MANE USO EBATH APAYA EBOMANO MA KENDU KAPOK ODONJO E KIOSK MANIE BATH APAYANO MA HB-KATITO.
TRAILERNO BENDE NE ODUOMO PROBOX KOD APIKO MAROMO 4 MANE OCHUNG E BATH APAYA.
JOGO MANE OINYORE YUDO THIETH EGWENGEGO MAG KB.
MASIRANI OTIMORE HIGA ACHIEL BANG’ MASIRA MAKET GIMANO MANA BUT PETROL STATION MA AFTAR OIL EBOMA MA KB.
KISUMU KANJO
ASKECHE 5 MAG BOMA MA KISUMU MANE ONE KAYUAYO MIYO MAJA OHALA GI NYAMBURKO E NDARA ONDHI.
NDHICHO MARGI OBIRO BANG’ LIET MANE OKET KISUMU KAWUONO GI JOKEDO NE OGANDA MANE OKWEDO TEND COUNTYNO KUOM REM KAWO ONDAMO MAGER NE ASKECHE COUNTYNO.
KOTELNEGI KOD BONNY AKATCH, NEGILERO NI CHUNGO ASKECHEGO ETICH OK OROMO.
INSERT: AKATCH
MIGOSI GEORGE COLLINS MAEN DIRECTOR ERIWRUOK MAR TEAM ONYISO GOVERNOR MA KISUMU NGIRE PETER ANYANG’ NYONG’O MONDO OKAW TING’ KENDO OGWE TAO EWI WACH MANE OTIMORE NO.
MAE TIMORE SAMA JOTELO MOPOGORE E KISUMU OMEDO KWEDO KIT KAKA ASKECHE MAG KISUMU COUNTY OSEBEDO KASANDO JO OHAND ASWEKRA. JULIUS GENGA EN MCA MA MUHORONI/KORU.
MAE TIMORE SAMA JATAA TIJE E BOMA MA KISUMU MIGOSI ABALA WANGA OKUAYO JOKEDO NE OGANDA KOD JOSIASA OCHIW THUOLO OTA NONRO EWACHNO KALUWORE GI CHIK.
ARV 
MIGAWO MAR THIETH OJIW OBED KA KASO KEYO YEDHE MAG KUTE MAG AYAKI KATA ARVS NE JOPINY MAN KOD KUTE MAKAMAGO.
MIGOSI AUSTINE OBIERO MAEN JAL MAN KOD KUTE MAG AYAKI EGWENGE MAG NYAHERA E KISUMU WEST OLERO NI NOK YEDHE MAG ARVS NG’IKO LWENJ KEDO GI AYAKI.
KUMACHIELO OYUAK NI THOTH JOPINY ONGE GI LER MATHOTH EWI TUO MA AYAKI KENDO MANO EMA OMIYO OWUOK OKO YANGO CHANE NE JOPINY KA OPUONJOGI.
OLOSO NDALO ACHIEL BANG’ PINY NGIMA DHIALO ODIOCHIENG’ TUO KAHERA KATA TB KAMA OKUAYOE JOGO MAN KOD KUTE MAG AYAKI OBED KANG’EYO CHAL MARGI NE TUO MAR TB BENDE.

INTERNATIONAL
IKRUOK OSERUMO MOTELO NE IKO MAR JATEND PINY TZ MOSENINDO JOHN POMBE MAGUFULI KINY.
CHIENRO MAG ARITA OSERID EGWENG’GI MA CHATO E PROVINCE MA GEITA KAMA IDHI BAGE NYASINO.
KAWUONO JOGWENG’GI MA CHATO NE OYUDO THUOLO MAR NENO RINGRE MOSENINDO MAGUFULI E ALAP MA MAGUFULI STADIUM.
JOTELO MAG PINJE MOPOGORE IGENO MAR YUORO ELIENDNO MAKINY NE TAA GI JATEND PINY TANZANIA MIKAI SAMIA SULUHU HASSAN.


Created with an evaluation copy of Aspose.Words. To discover the full versions of our APIs please visit: https://products.aspose.com/words/